Medicii spun că fetița a fost hrănită numai cu ceai, apă şi pâine. Culmea, reprezentanţii primăriei ştiau că micuţa este chinuită şi că familia ei trăieşte numai din alocaţiile copiilor. A fost nevoie însă ca minora să ajungă în stare gravă la spital pentru a căuta soluţii.

Acum, primărița din Solești vrea să le ceară guvernanţilor să dea o lege prin care să le impună familiilor sărace un număr maxim de copii pe care îi pot avea.

„Gradul de sărăcie este de pe zi pe zi mai mare. Cred că acest ajutor social a încurajat mai mult nemunca (...) Din punctul meu de vedere ar trebui acele familii nevoiaşe, care nu au condiţiile necesare, numărul necesar de camere, lipsa fondurilor pentru creşterea copiilor, ar trebui limitat numărul de copii”, spune Mona Bujor, primarul comunei Solești.

Invitată la emisiunea „Jurnalul de Seară” de la Digi24, fostul ministru al Educației Ecaterina Andronescu comentat această declarație.

„Într-o lume în care cifra demografică e în scădere (...)Aș fi foarte dură în apreciere și aş spunei doamnei primar că trebuie să plece în altă parte, nu acolo. Are o resposabilitate socială și cred că avea obligaţia să vadă ce se întîmplă”, a declarat ea.

La rândul său vicepreședintele PDL Radu F. Alexandru a spus: „Declarația în sine pare că reprezintă o persoană dintr-un alt timp. Soluțiile pe care această persoană ar fi în stare să le propună pentru a rezolva astfel de situații mie mi se par de zona abominabilului”.